ai4bharat/Pralekha huggingface dataset:
শিল্পওবাণিজ্যমন্ত্রক
মার্কিন যুক্তরাষ্ট্রে এই মরশুমে ভারতীয় আম রপ্তানির ছাড়পত্র নিশ্চিত করেছে কেন্দ্র
নতুন দিল্লি, ১১ জানুয়ারি, ২০২২
কেন্দ্রীয় সরকার নতুন মরশুমে মার্কিন যুক্তরাষ্ট্রে ভারতীয় আম রপ্তানির জন্য সেদেশের কৃষি দপ্তরের ছাড়পত্র আদায় করেছে। এর ফলে, মার্কিন যুক্তরাষ্ট্রের গ্রাহকরা ভারতের গুণমান সমৃদ্ধ আমের স্বাদ উপভোগ করতে পারবেন।
উল্লেখ করা যেতে পারে, ২০২০ থেকে মার্কিন যুক্তরাষ্ট্রে ভারতীয় আম রপ্তানিতে নিষেধাজ্ঞা জারি রয়েছে। কোভিড-১৯ মহামারীর ফলে আন্তর্জাতিক সফরে বিধি-নিষেধ আরোপ হওয়ার দরুণ সেদেশের কৃষি দপ্তরের পর্যবেক্ষকরা ভারতীয় আম থেকে বিকিকরণের প্রভাব সম্পর্কে জানার জন্য এদেশে আসার পূর্ব নির্ধারিত সূচি থাকলেও তা বাতিল হয়ে যায়। এই প্রেক্ষিতে মার্কিন যুক্তরাষ্ট্রে ভারতীয় আমের রপ্তানি বন্ধ করে দেওয়া হয়।
সম্প্রতি ভারত - মার্কিন দ্বাদশ বাণিজ্য নীতি ফোরামের বৈঠকে গৃহীত সিদ্ধান্ত অনুযায়ী কেন্দ্রীয় কৃষি ও কৃষক কল্যাণ দপ্তর এবং মার্কিন কৃষি দপ্তরের মধ্যে একে অপরের দেশে কৃষিজ পণ্য বিপণনে এক চুক্তি স্বাক্ষরিত হয়। এই চুক্তি অনুযায়ী স্থির হয়, ভারতীয় আম এবং ডালিম মার্কিন যুক্তরাষ্ট্রে রপ্তানির জন্য বিকিরণ সম্পর্কিত যৌথ প্রোটোকল অনুসরণ করা হবে। একই ভাবে, মার্কিন যুক্তরাষ্ট্র থেকে চেরি ও আলফালফা ফল ভারতে রপ্তানির ক্ষেত্রেও বিকিরণ প্রোটোকল মেনে চলা হবে। বিকিরণ সম্পর্কিত আগাম ছাড়পত্রের বিষয়টিকে বিবেচনায় রেখে ধাপে ধাপে দুই দেশের মধ্যে কৃষিজ পণ্যের বাণিজ্যিক লেনদেন শুরু করতে ইতিমধ্যেই একটি সংশোধিত কর্ম পরিকল্পনা তৈরি হয়েছে।
পারস্পরিক সহমতের ভিত্তিতে ভারত এই মরশুমে মার্চ মাস থেকে আলফান্সো প্রজাতির আম মার্কিন যুক্তরাষ্ট্রে রপ্তানি শুরু করবে। মার্কিন যুক্তরাষ্ট্রে ভারতীয় আমের ব্যাপক চাহিদা ও অসংখ্য ক্রেতা রয়েছে। ২০১৭-১৮ মরশুমে ভারত সেদেশে ৮০০ মেট্রিক টন আম রপ্তানি করেছিল। আম ও অন্যান্য ফল রপ্তানি থেকে আয়ের পরিমাণ ছিল ২.৭৫ মিলিয়ন মার্কিন ডলার। একই ভাবে ২০১৮-১৯ মরশুমে মার্কিন যুক্তরাষ্ট্রে ৯৫১ মেট্রিক টন আম রপ্তানি করা হয়। এই রপ্তানির পরিমাণ ছিল ৩.৬৩ মিলিয়ন মার্কিন ডলার। ২০১৯-২০ মরশুমে মার্কিন যুক্তরাষ্ট্রে ৪.৩৫ মিলিয়ন ডলার মূল্যের প্রায় ১ হাজার ১০০ মেট্রিক টন আম ভারত থেকে রপ্তানি করা হয়। চলতি মরশুমে সেদেশে আম রপ্তানির পরিমাণ বিপুল বৃদ্ধি পাবে বলে রপ্তানিকারকদের অনুমান। মার্কিন যুক্তরাষ্ট্রের কৃষি দপ্তরের কাছ থেকে আম রপ্তানিতে ছাড়পত্র মেলায় মহারাষ্ট্র, উত্তরপ্রদেশ, অন্ধ্রপ্রদেশ ও তেলেঙ্গানায় আমের উৎপাদনও বৃদ্ধি পাবে বলে মনে করা হচ্ছে।
কৃষি ও প্রক্রিয়াজাত খাদ্যপণ্য রপ্তানি উন্নয়ন কর্তৃপক্ষের তরফে জানানো হয়েছে, এই চুক্তি স্বাক্ষরের ফলে উত্তরপ্রদেশ, বিহার ও পশ্চিমবঙ্গ থেকে ল্যাংড়া, ফাজিল, চৌসা প্রভৃতি শ্রেণীর সুস্বাদু আমের রপ্তানিও বৃদ্ধি পাবে। এদিকে আগামী এপ্রিল মাস থেকে মার্কিন যুক্তরাষ্ট্রে ডালিম রপ্তানি শুরু হবে। অন্যদিকে, মার্কিন যুক্তরাষ্ট্র থেকে চেরি ও আলফালফা ফলের আমদানি শুরু হবে এপ্রিল মাসে।
CG/BD/AS/
(Visitor Counter : 187
প্রধানমন্ত্রীরদপ্তর
এক্সাম ওয়ারিয়ার্স পুস্তিকার মূল লক্ষ্য হল পড়ুয়াদের পরীক্ষা সংক্রান্ত সব রকম উদ্বেগ থেকে মুক্ত রাখা : প্রধানমন্ত্রী
নয়াদিল্লি, ২৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বলেছেন, এক্সাম ওয়ারিয়ার্স পুস্তিকার মূল লক্ষ্য হল পড়ুয়াদের পরীক্ষা সংক্রান্ত সব রকম উদ্বেগ থেকে মুক্ত রাখা। তিনি কেন্দ্রীয় শিক্ষা প্রতিমন্ত্রী শ্রীমতী অন্নপূর্ণা দেবীর এক ট্যুইটে এ কথা বলেন। শ্রীমতী অন্নপূর্ণা দেবী তাঁর ট্যুইটে জানান যে ঝাড়খন্ডের কোডারমার বিদ্যালয়ের পড়ুয়ারা এই এক্সাম ওয়ারিয়ার্স পুস্তিকাটি থেকে পরীক্ষা সংক্রান্ত উদ্বেগ থেকে মুক্ত হয়েছেন।
প্রধানমন্ত্রী তাঁর ট্যুইটে বলেন;
“খুব ভালো! পড়ুয়ারা পরীক্ষা সংক্রান্ত উদ্বেগ থেকে মুক্ত থাকবে এটাই তো এক্সাম ওয়ারিয়ার্স-এর উদ্দেশ্য...”
PG/PM/ NS
(
সংখ্যালঘুবিষয়কমন্ত্রক
জাতীয় সংখ্যালঘু উন্নয়ন ও অর্থ সহায়তা নিগমের রজত জয়ন্তী উদযাপন ও বার্ষিক সম্মেলন
নয়াদিল্লি, ১৪ অক্টোবর, ২০১৯
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি বলেছেন, প্রধানমন্ত্রী শ্রী নরেন্দ্র মোদীর যোগ্য নেতৃত্বে ভারত সমগ্র বিশ্বের কাছে ‘সার্বিক বিকাশ ও ইতিবাচক অগ্রগতির’ এক আদর্শ অনুকরণীয় রাষ্ট্র হয়ে উঠেছে। শ্রী নাকভি আজ নতুন দিল্লীতে জাতীয় সংখ্যালঘু উন্নয়ন ও অর্থ সহায়তা নিগমের রাজ্য শাখা সংস্হাগুলির রজত জয়ন্তী উদযাপন ও বার্ষিক সম্মেলনে ভাষণ দিচ্ছিলেন। তিনি বলেন, ভারত সংখ্যালঘু মানুষের কাছে স্বর্গ হয়ে উঠেছে। অন্যদিকে পাকিস্হান সংখ্যালঘু মানুষের নরকে পরিণত হয়েছে।
তিনি আরও জানান, সমাজের আর্ত প্রত্যেকের কাছে সুলভে গুণগতমানের শিক্ষা, কর্মসংস্হানমুখী দক্ষতা এবং মৌলিক পরিকাঠামোর সুযোগ-সুবিধা পৌঁছে দিতে সরকার যুদ্ধকালীন তৎপরতায় কাজ করছে। উদ্দেশ্য কর্মসংস্হানমুখী দক্ষতা উন্নয়নের মাধ্যমে সংখ্যালঘু সহ সমাজের সব শ্রেণীর মানুষের আর্থিক ক্ষমতায়ণই এর উদ্দেশ্য।
জাতীয় সংখ্যালঘু উন্নয়ন ও অর্থ সহায়তা নিগমের মাধ্যমে বিগত পাঁচ বছরে ৮ লক্ষ ৩০ হাজারের বেশি সুফলভোগীকে অর্থনৈতিক কর্মকান্ডের বিকাশে সহজ শর্তে ৩ হাজার কোটি টাকার ঋণ সহায়তা দেওয়া হয়েছে। মোদী সরকারের দ্বিতীয় পর্যায়ের প্রথম দিন থেকেই তাঁর মন্ত্রক সংখ্যালঘুদের শিক্ষা ও আর্থিক ক্ষমতায়ণে নিরলস কাজ করে চলেছে বলে শ্রী নাকভি জানান। শিক্ষা ব্যবস্হার মূল ধারার সঙ্গে মাদ্রাসাগুলিকে যুক্ত করতে এক কর্মসূচির আওতায় বিভিন্ন রাজ্যের প্রায় ১৫০ জন মাদ্রাসা শিক্ষক-শিক্ষিকাকে মন্ত্রকের পক্ষ থেকে প্রশিক্ষণ দেওয়া হয়েছে। এছাড়াও ছয়টি সংখ্যালঘু সম্প্রদায়ের ১০ লক্ষের বেশি ছাত্রছাত্রীকে প্রাক্ মাধ্যমিক, মাধ্যমিক পরবর্তী, মেধা তথা সংস্হান সহ অন্যান্য বৃত্তি দেওয়া হয়েছে। আগামী পাঁচ বছরে ৫ কোটি ছাত্রছাত্রীকে বৃত্তি দেওয়ার পরিকল্পনা রয়েছে জানিয়ে মন্ত্রী বলেন, বিগত ৫ বছরে সংখ্যালঘু সম্প্রদায়ের ৩ কোটি ১৮ লক্ষ পড়ুয়াকে বৃত্তি দেওয়া হয়েছে। এদের মধ্যে প্রায় ৬০ শতাংশই বালিকা। সংখ্যালঘু সম্প্রদায়ের দক্ষ শিল্পী ও বিশেষজ্ঞদের কর্মসংস্হান তথা উপযুক্ত বিপণনে সুবিধা প্রদানে আগামী দিনে কলকাতা সহ দেশের অধিকাংশ বড় শহরে হুনার হাট আয়োজন করা হবে।
সারা দেশে ওয়াকফ সম্পত্তির ১০০ শতাংশ ডিজিটালকরণে সাফল্য অর্জিত হওয়ায় সন্তোষ প্রকাশ করে শ্রী নাকভি জানান দেশে নথিভুক্ত ওয়াকফ সম্পত্তির সংখ্যা প্রায় ৬ লক্ষ। এই ওয়াকফ সম্পত্তিগুলির ভৌগলিক অবস্হান চিহ্নিতকরণ ও ডিজিটালকরণের লক্ষ্যে যুদ্ধকালীন তৎপরতায় এক কর্মসূচি রূপায়ণ করা হচ্ছে। উদ্দেশ্য, সমাজের কল্যাণে এধরণের সম্পত্তির সদ্ব্যবহার।
CG/BD/NS
(Visitor Counter : 53
প্রধানমন্ত্রীরদপ্তর
কাঞ্চিপুরমের এক বাজির কারখানায় দুর্ঘটনার ফলে প্রাণহানির সংবাদে বিচলিত প্রধানমন্ত্রী
নিহতদের পরিবারপিছু ২ লক্ষ টাকা এবং প্রত্যেক আহতকে ৫০ হাজার টাকা করে আর্থিক সহায়তাদানের ঘোষণা করলেন তিনি
নয়াদিল্লি, ২২ মার্চ,২০২৩
কাঞ্চিপুরমের এক বাজির কারখানায় দুর্ঘটনার ফলে প্রাণহানির সংবাদে বিচলিত প্রধানমন্ত্রী। গভীর শোক ও সমবেদনা জানানোর পাশাপাশি প্রধানমন্ত্রী তাঁর জাতীয় ত্রাণ তহবিল থেকে মৃতদের পরিবারপিছু ২ লক্ষ এবং আহতদের প্রত্যেককে ৫০ হাজার টাকা করে আর্থিক সহায়তার কথাও ঘোষণা করেছেন।
এক ট্যুইট বার্তায় প্রধানমন্ত্রী বলেছেন :
“কাঞ্চিপুরমের এক বাজির কারখানায় দুর্ঘটনার খবরে আমি ব্যথিত। শোকসন্তপ্ত পরিবারগুলিকে জানাই আমার সমবেদনা। এই প্রার্থনা করি, আহতরা দ্রুত সুস্থ হয়ে উঠুন। প্রধানমন্ত্রীর জাতীয় ত্রাণ তহবিল থেকে প্রত্যেক মৃত ব্যক্তির নিকটাত্মীয়কে ২ লক্ষ টাকা এবং আহতদের ৫০ হাজার টাকা করে আর্থিক সহায়তা দেওয়া হবে।”
PG/SKD/DM/
(
প্রধানমন্ত্রীরদপ্তর
কালাশনিকভ অ্যাসল্ট রাইফেল উৎপাদনের জন্য রাশিয়া-ভারত যৌথ উদ্যোগের সূচনা অনুষ্ঠানে অংশগ্রহণকারী ও অতিথিদের উদ্দেশে রাশিয়ার রাষ্ট্রপতি ভ্লাদিমির পুতিনের বার্তা
নয়াদিল্লি, ২ মার্চ, ২০১৯
প্রিয় বন্ধুরা!
কালাশনিকভ অ্যাসল্ট রাইফেল উৎপাদনের জন্য রাশিয়া-ভারত উদ্যোগের সূচনা অনুষ্ঠানে আমি আপনাদের স্বাগত জানাই।
রাশিয়া ও ভারতের মধ্যে বিশেষ ও সুবিধাসম্পন্ন কৌশলগত অংশীদারিত্বের গুরুত্বপূর্ণ ক্ষেত্রগুলিতে সামরিক ও প্রযুক্তিগত সহযোগিতার এক ঐতিহ্য রয়েছে। সাত দশকেরও বেশি সময় ধরে আমরা ভারতকে বিশ্বাসযোগ্য ও উচ্চ গুণমানসম্পন্ন অস্ত্রশস্ত্র তথা সাজসরঞ্জাম সরবরাহ করে আসছি। আমাদের দেশের সহায়তায় ভারতে ১৭০টিরও বেশি সামরিক ও শিল্প সংস্থা গড়ে উঠেছে।
রাশিয়া-ভারত নতুন এই যৌথ উদ্যোগের ফলে সর্বাধুনিক ২০০ সিরিজের বিশ্বখ্যাত কালাশনিকভ অ্যাসল্ট রাইফেল তৈরি হবে। ঘটনা প্রবাহে স্থানীয় ভিত্তিতেই এর উৎপাদন হতে চলেছে। এই উদ্যোগের ফলে ভারতের প্রতিরক্ষা শিল্পক্ষেত্রে জাতীয় নিরাপত্তা সংস্থাগুলির চাহিদা পূরণ করা সম্ভব হবে। সেইসঙ্গে, রাশিয়ার আধুনিক প্রযুক্তির ওপর নির্ভর করে ছোট মাপের অস্ত্রশস্ত্রও তৈরি হবে।
আমি আপনাদের স্মরণ করিয়ে দিতে চাই যে, গত অক্টোবরে আমার সরকারি ভারত সফরের সময় আমি এবং আমার বন্ধু শ্রী মোদী, এ দেশে কালাশনিকভ উৎপাদনের লক্ষ্যে সহমতে পৌঁছাই। অত্যন্ত স্বল্প সময়ে সংশ্লিষ্ট ক্ষেত্রে আন্তঃসরকারি চুক্তিগুলির রূপরেখা তৈরি ও তা স্বাক্ষরের কাজ সম্পন্ন হয়। এ প্রসঙ্গে আমি রাশিয়া ও ভারতের বিশেষজ্ঞদের ভূমিকার জন্য কৃতজ্ঞতা জানাতে চাই। একইসঙ্গে, এই যৌথ উদ্যোগটিকে দ্রুত বাস্তবায়িত করতে যাঁরা অবদান রেখেছেন, তাঁদেরকেও কৃতজ্ঞতা জানাতে চাই।
আমি নিশ্চিত, নতুন এই উদ্যোগ ভারতের প্রতিরক্ষা ক্ষেত্রের প্রভূত সম্ভাবনাকে আরও জোরদার করবে, জাতীয় অর্থনীতিতে বিজ্ঞান ও শিল্প ভিত্তির বিকাশকে আরও ত্বরান্বিত করবে, সুদক্ষ কর্মীবাহিনীর জন্য নতুন কর্মসংস্থান সৃষ্টিতে গুরুত্বপূর্ণ ভূমিকা নেবে, সেইসঙ্গে পেশাদারী শিক্ষা তথা কর্মী প্রশিক্ষণের কাজকর্মকেও ত্বরান্বিত করবে। এই উদ্যোগ আমাদের দুই দেশের মধ্যে মৈত্রী ও গঠনমূলক সহযোগিতার আরও একটি নিদর্শন হয়ে উঠবে।
আমি আপনাদের সাফল্য ও শুভেচ্ছা কামনা করি।
CG/BD/DM
(Visitor Counter : 92
প্রধানমন্ত্রীরদপ্তর
কোঝিকোড়ে বিমান দুর্ঘটনায় নিহতদের প্রতি প্রধানমন্ত্রীর শোক জ্ঞাপন
নতুনদিল্লি, ৭ই আগস্ট, ২০২০
প্রধানমন্ত্রী শ্রী নরেন্দ্র মোদী কোঝিকোড়ে বিমান দুর্ঘটনায় প্রানহানীর খবরে দুঃখ প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “কোঝিকোড়ে বিমান দুর্ঘটনায় আমি মর্মাহত। যারা তাঁদের নিকটজনেদের হারালেন, তাঁদের সমবেদনা জানাই। আহতরা দ্রুত আরোগ্য লাভ করুন। পরিস্থিতি নিয়ে কেরালার মুখ্যমন্ত্রী @vijayanpinarayi শ্রী পিনারাই বিজয়নের সঙ্গে কথা হয়েছে। প্রশাসন ঘটনাস্থলে ক্ষতিগ্রস্তদের সব রকমের সহযোগিতা করছে।“
CG/CB
(
অর্থমন্ত্রক
সুষ্ঠুভাবে দ্বিপাক্ষিক তথ্য বিনিময়ের জন্য সিবিআইসি এবং সিবিডিটি-র মধ্যে সমঝোতা স্বাক্ষর
নয়াদিল্লি, ২১ জুলাই, ২০২০
কেন্দ্রীয় প্রত্যক্ষ কর পর্ষদ  এবং কেন্দ্রীয় পরোক্ষ কর ও শুল্ক পর্ষদ -রর মধ্যে আজ সমঝোতাপত্র স্বাক্ষরিত হয়েছে। কর সংক্রান্ত এই প্রতিষ্ঠানের মধ্যে এ ধরনের চুক্তি স্বাক্ষরের উদ্দেশ্য হ’ল - পারস্পরিক তথ্য বিনিময়। সমঝোতাপত্রে স্বাক্ষর করেন সিবিডিটি-র চেয়ারম্যান শ্রী প্রমোদ চন্দ্র মোদী এবং সিবিআইসি-র চেয়ারম্যান শ্রী এম অজিত কুমার। স্বাক্ষরদান অনুষ্ঠানে দুই প্রতিষ্ঠানের উচ্চপদস্থ আধিকারিকরা উপস্থিত ছিলেন।
উল্লেখ করা যেতে পারে, ২০১৫ সালে সিবিডিটি এবং তৎকালীন কেন্দ্রীয় আফগারি শুল্ক পর্ষদের মধ্যে যে চুক্তি স্বাক্ষরিত হয়েছিল, আজ স্বাক্ষরিত সমঝোতাপত্রের ফলে সেটি বাতিল হ’ল। ২০১৫’য় স্বাক্ষরিত সমঝোতাপত্রের পর থেকে কর ক্ষেত্রে একাধিক সংস্কার করা হয়েছে। এর মধ্যে রয়েছে – জিএসটি চালু করা, জিএসটিএন – এর অন্তর্ভুক্তি তথা কেন্দ্রীয় শুল্ক ও আবগারি পর্ষদের নাম পাল্টে কেন্দ্রীয় পরোক্ষ কর ও শুল্ক পর্ষদ গঠন করা। পরিবর্তিত পরিস্থিতিতে আজ স্বাক্ষরিত সমঝোতাপত্রে প্রযুক্তি ক্ষেত্রে অগ্রগতিগুলিকেও অন্তর্ভুক্ত করা হয়েছে।
আজ স্বাক্ষরিত সমঝোতাপত্রের ফলে সিবিডিটি এবং সিবিআইসি-র মধ্যে নিয়মিত ভিত্তিতে পারস্পরিক তথ্যের আদন-প্রদান সম্ভব হবে। নিয়মিতভাবে তথ্যের আদান-প্রদান সহ সিবিডিটি এবং সিবিআইসি একে অপরের সঙ্গে অনুরোধের ভিত্তিতেও প্রাপ্ত তথ্য নিজেদের ডেটাবেস থেকে পরস্পরকে বিনিময় করবে। এর ফলে, অন্যান্য প্রতিষ্ঠানগুলিও লাভবান হবে।
স্বাক্ষরের দিন থেকেই সমঝোতাপত্রটি কার্যকর হচ্ছে। ইতিমধ্যেই সিবিডিটি এবং সিবিআইসি বর্তমানে চালু একাধিক কর ব্যবস্থার মাধ্যমে পরস্পরকে সহযোগিতা করছে। এই দুই প্রতিষ্ঠানের মধ্যে সহযোগিতার অঙ্গ হিসাবে তথ্য বিনিময় সংক্রান্ত একটি স্টিয়ারিং গোষ্ঠী গঠন করা হয়েছে। এই গোষ্ঠী নির্দিষ্ট সময় অন্তর বৈঠকে বসে পারস্পরিক তথ্য আদান-প্রদান ব্যবস্থার পর্যালোচনা করবে। সেই সঙ্গে, তথ্য আদান-প্রদান ব্যবস্থায় কিভাবে আরও অগ্রগতি করা যায়, সে সম্পর্কে প্রয়োজনীয় পদক্ষেপ নেবে।
এই দুই প্রতিষ্ঠানের মধ্যে আজ স্বাক্ষরিত সমঝোতাপত্রটি দ্বিপাক্ষিক সহযোগিতা ও সমন্বয়ের ক্ষেত্রে এক নতুন যুগের সূচনা করবে।
(CG/BD/SB
স্বাস্থ্যওপরিবারকল্যাণমন্ত্রক
ভারত-মার্কিন স্বাস্থ্য বিষয়ক বার্তালাপ ২০২১
নয়াদিল্লী, ২৭ সেপ্টেম্বর, ২০২১
কেন্দ্রীয় স্বাস্থ্য ও পরিবার কল্যাণ মন্ত্রক আয়োজিত চতুর্থ ভারত-মার্কিন স্বাস্থ্য বিষয়ক বার্তালাপে আজ উদ্বোধনী বক্তব্য পেশ করেছেন স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীন পাওয়ার। অনুষ্ঠানে মার্কিন যুক্তরাষ্ট্রের পক্ষ থেকে প্রতিনিধিত্ব করেছেন সেদেশের স্বাস্থ্য ও মানব পরিষেবা দপ্তরের অফিস অফ গ্লোবাল অ্যাফেয়ার্স বিভাগের আধিকারিক শ্রীমতি লয়েস পেস। এছাড়াও মার্কিন যুক্তরাষ্ট্রের একাধিক শীর্ষ আধিকারিক উপস্থিত ছিলেন।
ভারতের পক্ষ থেকে কেন্দ্রীয় স্বাস্থ্য সচিব শ্রী রাজেশ ভূষণ, জৈব প্রযুক্তি দপ্তরের সচিব ডঃ রেনু স্বরূপ, আইসিএমআর-এর মহানির্দেশক ডঃ বলরাম ভার্গভ এবং স্বাস্থ্য মন্ত্রকের অন্যান্য শীর্ষ আধিকারিকরা উপস্থিত ছিলেন। দু-দিনের এই বার্তালাপে দুই দেশের স্বাস্থ্য ক্ষেত্রে সহযোগিতার বিষয় নিয়ে আলোচনা করা হবে। মহামারী সংক্রান্ত বিষয়ে গবেষণা ও নজরদারি, টিকা ক্ষেত্রে উন্নয়ন, স্বাস্থ্য বিষয়ে পরিষেবা বৃদ্ধি, স্বাস্থ্য ব্যবস্থাপনা ও স্বাস্থ্য বিষয়ক নীতির উন্নতি সাধনের জন্য আলোচনাও চালানো হবে এই অনুষ্ঠানে।
কেন্দ্রীয় মন্ত্রী কোভিড-১৯ মহামারীর সময় উভয় দেশের মধ্যে পারস্পরিক সহযোগিতা বজায় রাখার কথা তুলে ধরেন। তিনি বলেন, ভারত এবং মার্কিন যুক্তরাষ্ট্রের মধ্যে ফার্মাসিউটিক্যালস, থেরাপিউটিকস এবং টিকা ক্ষেত্রের উন্নয়নের বিষয় নিয়ে গবেষণার যে কাজ চলছে তা প্রশংসনীয়। তিনি বলেন, মার্কিন ভিত্তিক সংস্থাগুলির সঙ্গে যৌথভাবে ভারতীয় টিকা উৎপাদন কোম্পানীগুলি কোভিড-১৯ টিকা তৈরির জন্য উদ্যোগ নিয়েছে।
এদিন অনুষ্ঠানে কেন্দ্রীয় মন্ত্রী ২০২০ সালে মানসিক স্বাস্থ্য বিষয়ে উভয় দেশের মধ্যে স্বাক্ষরিত সমঝোতাপত্রকে স্বীকৃতি দিয়েছেন এবং এক্ষেত্রে সহযোগিতা বৃদ্ধির পাশাপাশি দুই দেশের মধ্যে স্বাস্থ্য ক্ষেত্রে দ্বিপাক্ষিক সম্পর্ক মজবুত করার ওপর জোর দিয়েছেন। ডাঃ পাওয়ার সংক্রামক রোগ প্রতিরোধ ও নিয়ন্ত্রণের জন্য দুই দেশের মধ্যে একাধিক পরিকল্পনা গ্রহণ এবং এক্ষেত্রে যৌথভাবে কাজ করার কথা জানিয়েছেন। তিনি বলেন, এই ধরণের রোগ প্রতিরোধে সরকারি এবং বেসরকারী উভয় ক্ষেত্রকে একযোগে কাজ করা প্রয়োজন। দুদিনের এই বার্তালাপে অংশগ্রহণকারীদের স্বাস্থ্য ক্ষেত্রে বিভিন্ন বিষয়ে বিস্তারিত আলোচনার সুযোগ করে দেবে বলেও উল্লেখ করেন তিনি।
CG/SS/NS
(Visitor Counter : 138
স্বাস্থ্যওপরিবারকল্যাণমন্ত্রক
ভারতে এ পর্যন্ত ৩৩.২৮ কোটি টিকা প্রদান করা হয়েছে
ভারতে গত ২৪ ঘন্টায় নতুন করে করোনা আক্রান্তের সংখ্যা ৪৫,৯৫১, সক্রিয়ভাবে আক্রান্তের সংখ্যা কমে দাঁড়িয়েছে ৫,৩৭,০৬৪, যা মোট আক্রান্তের ১.৭৭ শতাংশ
বিগত তিনদিন ধরে নতুন করে আক্রান্তের সংখ্যা ৫০ হাজারের নিচে রয়েছে
নতুন দিল্লি, ৩০ জুন, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হচ্ছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
ভারতে টিকাকরণ কর্মসূচি গতকাল পর্যন্ত ৩৩ কোটি অতিক্রম করেছে। আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত ৩৩ কোটি ২৮ লক্ষ ৫৪ হাজার ৫২৭ জনকে টিকা প্রদান করা হয়েছে। গত ২৪ ঘন্টায়
৩৬,৫১,৯৮৩ টি টিকার ডোজ দেওয়া হয়েছে।
ভারতে এ পর্যন্ত ১ কোটি ০২ লক্ষ ০৮ হাজার ১৬২ জন স্বাস্থ্যকর্মী প্রথম ডোজ এবং ৭২ লক্ষ ৪৩ হাজার ০৮১ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৪ লক্ষ ৮৪ হাজার ৫৩৯ জন কর্মী প্রথম ডোজ এবং ৯৪ লক্ষ ৮০ হাজার ৬৩৩ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৯ কোটি ০০ লক্ষ ৬১ হাজার ৭১৬ জন প্রথম ডোজ এবং ২০ লক্ষ ৮৭ হাজার ৩৩১ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৮ কোটি ৮২ লক্ষ ৭০ হাজার ৪৬৪ জন প্রথম ডোজ এবং ১ কোটি ৫৯ লক্ষ ১১ হাজার ২৭৯ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ৭৯ লক্ষ ৮৮ হাজার ৭১৯ জন প্রথম ডোজ এবং ২ কোটি ৪১ লক্ষ ১৮ হাজার ৬০৩ জন দ্বিতীয় ডোজ পেয়েছেন।
দেশে সার্বজনীনভাবে টিকাদান কর্মসূচি গত ২১, জুন,২০২১ থেকে শুরু হয়েছে।
ভারতে গত ২৪ ঘণ্টায় নতুন করে করোনায় আক্রান্তের সংখ্যা হয়েছে ৪৫ হাজার ৯৫১। একটানা তিন দিন ধরে দৈনিক আক্রান্তের সংখ্যা ৫০ হাজারের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ৫ লক্ষ ৩৭ হাজার ০৬৪। এদিকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১৫,৫৯৫ টি কমেছে, যা মোট আক্রান্তের কেবল ১.৭৭ শতাংশ।
ভারতে দৈনিক ভিত্তিতে সুস্থতার সংখ্যা গত ৪৮ দিন দৈনিক আক্রান্তের সংখ্যার তুলনায় বেশ কিছুটা বেশি রয়েছে। দেশে গত ২৪ ঘণ্টায় সুস্থ হয়েছেন ৬০ হাজার ৭২৯ জন। এমনকি, গত ২৪ ঘণ্টায় নতুন করে করোনায় আক্রান্তের তুলনায় সুস্থতার সংখ্যা ১৪ হাজার ৭৭৮ টি বেশি।
অতিমারির সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৯৪ লক্ষ ২৭ হাজার ৩৩০ জন সুস্থ হয়েছেন। এদিকে, গত ২৪ ঘণ্টায় আরোগ্যলাভ করেছেন ৬০ হাজার ৭২৯ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯৬.৯২ শতাংশে।
দেশে গত ২৪ ঘণ্টায় ১৯ লক্ষ ৬০ হাজার ৭৫৭ টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৪১ কোটি ০১ লক্ষ ০০ হাজার ০৪৪। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ২.৬৯ শতাংশ। অন্যদিকে, দৈনিক ভিত্তিতে আক্রান্তের হার আজ হয়েছে ২.৩৪ শতাংশ। এর ফলে, দৈনিক আক্রান্তের হার লাগাতার ২৩ দিন ৫ শতাংশের নিচে রয়েছে।
CG/SB
(Visitor Counter : 211
প্রধানমন্ত্রীরদপ্তর
প্রধানমন্ত্রী ১০ মার্চ ন্যাশনাল প্ল্যাটফর্ম ফর ডিজাস্টার রিস্ক রিডাকশনের তৃতীয় অধিবেশনের উদ্বোধন করবেন
নয়াদিল্লি, ৯ মার্চ, ২০২৩
প্রধানমন্ত্রী শ্রী নরেন্দ্র মোদী আগামী ১০ মার্চ বিকেল ৪-৩০ মিনিটে নতুন দিল্লির বিজ্ঞান ভবনে ন্যাশনাল প্ল্যাটফর্ম ফর ডিজাস্টার রিস্ক রিডাকশন -এর তৃতীয় অধিবেশনের উদ্বোধন করবেন। এই মঞ্চে তৃতীয় অধিবেশনের মূল বিষয় হল – ‘বিল্ডিং লোকাল রেজিলিয়েন্স ইন আ চেঞ্জিং ক্লাইমেট’।
অনুষ্ঠানে প্রধানমন্ত্রী ‘সুভাষ চন্দ্র বোস আপদা প্রবন্ধন পুরস্কার’ বিজয়ীদের সংবর্ধনা জানাবেন। ২০২৩-এর পুরস্কার বিজেতারা হল ওড়িশা স্টেট ডিজাস্টার ম্যানেজমেন্ট অথরিটি  এবং মিজোরামের লুংলেই ফায়ার স্টেশন। প্রধানমন্ত্রী একটি প্রদর্শনীর উদ্বোধনও করবেন। প্রদর্শনীতে বিপর্যয় ঝুঁকি হ্রাসের ক্ষেত্রে উদ্ভাবনী ভাবনা এবং উদ্যোগ, যন্ত্রপাতি এবং প্রযুক্তি তুলে ধরা হবে।
এনপিডিআরআর ভারত সরকার গঠিত একটি বহুপক্ষীয় মঞ্চ যার কাজ বিপর্যয়ের ঝুঁকি হ্রাস নিয়ে আলোচনা, অভিজ্ঞতা ভাগ করে নেওয়া, দৃষ্টিকোণ, ভাবনা, কর্মকেন্দ্রিক গবেষণা এবং সুযোগের সুবিধা দেওয়া।
PG/AP/DM
(
প্রধানমন্ত্রীরদপ্তর
ডান্ডি অভিযানে অংশ নেওয়া বাপু এবং অন্য সকলের প্রতি প্রধানমন্ত্রীর শ্রদ্ধা নিবেদন
নয়াদিল্লি, ১২ মার্চ, ২০২৩
ডান্ডি অভিযানে অংশ নেওয়া বাপু এবং অন্য সকলের প্রতি প্রধানমন্ত্রী শ্রী নরেন্দ্র মোদী শ্রদ্ধা নিবেদন করেছেন। এক ট্যুইটে প্রধানমন্ত্রী বলেছেন;
“ডান্ডি অভিযানে অংশ নেওয়া বাপু এবং অন্য সকলের প্রতি আমি শ্রদ্ধা নিবেদন করি। আমাদের জাতির ইতিহাসে এটা ছিল এক গুরুত্বপূর্ণ ঘটনা। বিভিন্ন প্রকার অবিচারের বিরুদ্ধে সংকল্পমূলক প্রতিরোধ প্রয়াসের দৃষ্টান্ত হিসাবে এই ঘটনা স্মরণীয় হয়ে থাকবে।”
PG/AB/ NS
(
বস্ত্রমন্ত্রক
বস্ত্র শিল্পের কর্মচারীদের মজুরি বৃদ্ধির যোজনা
নয়াদিল্লী, ২২ জুলাই, ২০২১
বস্ত্র মন্ত্রকের যেসমস্ত শ্রমিক কর্মচারী রয়েছেন তাঁদের মজুরি বৃদ্ধির জন্য বস্ত্র মন্ত্রক কিছু উদ্যোগ নিয়েছে।
সামর্থ  : বস্ত্র শিল্পে দক্ষ কর্মীর ঘাটতি পূরণে সরকার সামর্থ প্রকল্পটির সূচনা করেছে। এই প্রকল্পে চাহিদা অনুযায়ী কাজের সুযোগ করে দেওয়ার জন্য শ্রমিক কর্মচারীদের দক্ষতা বৃদ্ধির প্রশিক্ষণ দেওয়া হয়। সংগঠিত বস্ত্র এবং অন্যান্য শিল্পে যাঁরা কর্মসংস্থানের সৃষ্টি করে তাঁদের জন্য বিশেষ সুবিধার ব্যবস্থা করা হয়েছে। এছাড়াও বস্ত্র মন্ত্রকের বিভিন্ন সংগঠন ও আঞ্চলিক দপ্তর প্রথাগত বস্ত্র শিল্পের সঙ্গে যুক্তদের দক্ষতা বৃদ্ধিতে উদ্যোগী হয়েছে। এর ফলে দেশের সর্বত্র জীবিকা নির্বাহে সংশ্লিষ্ট ব্যক্তিরা উপকৃত হচ্ছেন। এই প্রকল্পে ১০ লক্ষ কর্মচারী প্রশিক্ষিত হবেন।
সুসংহত বস্ত্র পার্ক যোজনার আওতায় ২৪টি গ্রিনফিল্ড পার্কের কাজ শেষ হয়েছে। বস্ত্র শিল্পে বিনিয়োগ বাড়ানো, কর্মসংস্থান সৃষ্টি এবং রপ্তানী বাড়াতে এই পার্ক সাহায্য করবে। এছাড়াও বস্ত্র শিল্পের বিভিন্ন প্রতিষ্ঠানকে অত্যাধুনিক পরিকাঠামো গড়ে তুলতে আর্থিক সহায়তার ব্যবস্থাও করা হয়। এর ফলে ওইসব পার্কগুলিতে আন্তর্জাতিক স্তরের পরিকাঠামো গড়ে উঠছে। বেসরকারী বিনিয়োগ বৃদ্ধি পেলে সেখানে কর্মসংস্থানের সুযোগ গড়ে উঠবে। সামর্থ প্রকল্পের মাধ্যমে যে দক্ষ শ্রমশক্তি পাওয়া যাবে তাকে এক্ষেত্রে কাজে লাগানো সম্ভব হবে।
অন্ধ্রপ্রদেশে ব্র্যান্ডিক্স ইন্ডিয়া অ্যাপারেল সিটি প্রাইভেট লিমিটেড, গুজরাটের সুরাটে গুজরাট ইকো টেক্সটাইল পার্ক লিমিটেড, ফেয়ারডিল টেক্সটাইল পার্ক প্রাইভেট লিমিটেড, সায়ানা টেক্সটাইল পার্ক লিমিটেড, সুরাট সুপার ইয়ার্ন পার্ক লিমিটেড, আরজেডি ইন্টিগ্রেটেড টেক্সটাইল পার্ক, কচ্ছের মুন্দ্রা এসইজেড টেক্সটাইল অ্যান্ড অ্যাপারেল পার্ক লিমিটেড, আমেদাবাদে ব্রজ ইন্টিগ্রেটেড টেক্সটাইল পার্ক লিমিটেড, কর্ণাটকের দোদ্দাবালপুর ইন্টিগ্রেটেড টেক্সটাইল পার্ক, মহারাষ্ট্রে ইছলকরনজি-তে মেট্রো হাইটেক কো-অপারেটিভ পার্ক লিমিটেড, প্রাইড ইন্ডিয়া কো-অপারেটিভ টেক্সটাইল পার্ক লিমিটেড, বারামতীতে বারামতী হাইটেক টেক্সটাইল পার্ক লিমিটেড, ধুলেতে ডিসান ইনফ্রাসট্রাকচার প্রাইভেট লিমিটেড, ঠানেতে অস্মিতা ইনফ্রাটেক প্রাইভেট লিমিটেড, সাঙ্গলিতে ইলসামপুর ইন্টিগ্রেটেড টেক্সটাইল পার্ক প্রাইভেট লিমিটেড, লাতুরে লাতুর ইন্টিগ্রেটেড টেক্সটাইল পার্ক লিমিটেড, পাঞ্জাবের বারনালায় লোটাস ইন্টিগ্রেটেড টেক্স পার্ক, রাজস্থানের পালিতে নেক্সট জেন টেক্সটাইল পার্ক প্রাইভেট লিমিটেড, জয়পুরে জয়পুর ইন্টিগ্রেটেড টেক্স ট্রাক্ট পার্ক লিমিটেড, তামিলনাড়ুতে পাল্লাদামে পাল্লাদাম হাইটেক ইউভিং পার্ক, কারুরে কারুর ইন্টিগ্রেটেড টেক্সটাইল পার্ক, মাদুরাইতে মাদুরাই ইন্টিগ্রেটেড টেক্সটাইল পার্ক লিমিটেড, কোমারপালায়াম হাইটেক ইউভিং পার্ক এবং তেলেঙ্গানায় কোচামপাল্লি হ্যান্ডলুম পার্ক লিমিটেডের কাজ শেষ হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন বস্ত্র প্রতিমন্ত্রী শ্রীমতি দর্শনা জার্দোশ।
CG/CB/NS
(Visitor Counter : 119
ক্রেতা, খাদ্যএবংগণবন্টনমন্ত্রক
কেন্দ্রীয় মন্ত্রিসভা প্রধানমন্ত্রী গরিব কল্যাণ অন্ন যোজনার  সময়সীমা আরও চারমাস  বৃদ্ধির প্রস্তাবে অনুমোদন দিয়েছে
পঞ্চম পর্যায়ে খাদ্যশস্যের জন্য ৫৩,৩৪৪ কোটি ৫২ লক্ষ টাকা ভর্তুকি বাবদ ব্যয় হবে
পঞ্চম পর্যায়ে ১৬৩ লক্ষ মেট্রিকটন খাদ্যশস্য বিতরণের সম্ভাবনা আছে
২০২২এর মার্চ পর্যন্ত জাতীয় খাদ্য সুরক্ষা আইনের আওতায় সকল সুবিধাভোগী প্রতি মাসে ৫ কেজি খাদ্যশস্য বিনামূল্যে পাবেন
নয়াদিল্লী, ২৪ নভেম্বর, ২০২১
প্রধানমন্ত্রী শ্রী নরেন্দ্র মোদী ৭ই জুন জাতির উদ্দেশে ভাষণে সরকারের যে জনমুখী উদ্যোগের কথা ঘোষণা করেন সেই নীতির সঙ্গে সাযুজ্য রেখে কেন্দ্রীয় মন্ত্রিসভা প্রধানমন্ত্রী গরিব কল্যাণ অন্ন যোজনার সময়সীমা আরও চার মাস বাড়ানোর প্রস্তাব অনুমোদন করেছে। এর ফলে জাতীয় খাদ্য সুরক্ষা আইনের আওতায় থাকা প্রত্যেক সুবিধাভোগী আরও চার মাস অর্থাৎ আগামী মাস থেকে ২০২২এর মার্চ পর্যন্ত প্রতি মাসে বিনামূল্যে ৫ কেজি খাদ্যশস্য পাবেন। এই তালিকায় অন্ত্যোদয় অন্ন যোজনা এবং বিশেষ অগ্রাধিকারপ্রাপ্ত পরিবারগুলিও রয়েছে।
এই প্রকল্পের প্রথম ও দ্বিতীয় পর্যায় যথাক্রমে ২০২০এর এপ্রিল থেকে জুন এবং জুলাই থেকে নভেম্বর পর্যন্ত কার্যকর ছিল। তৃতীয় পর্যায় এ বছরের মে থেকে জুন মাস এবং চতুর্থ পর্যায় জুলাই থেকে নভেম্বর পর্যন্ত কার্যকর রয়েছে।
পিএমজিকেএওয়াই-এর পঞ্চম পর্যায়ে আরো অতিরিক্ত ৫৩৩৪৪ কোটি ৫২ লক্ষ টাকা খাদ্যশস্যের ভর্তুকি বাবদ ব্যয় হবে এবং ১৬৩ লক্ষ মেট্রিকটন খাদ্যশস্য সুবিধাভোগীদের জন্য বরাদ্দ করা হয়েছে।
প্রসঙ্গত উল্লেখ্য, গত বছর কোভিড-১৯ মহামারীর কারণে দেশজুড়ে আর্থিক ব্যবস্থার বিঘ্ন ঘটায় সরকার জাতীয় খাদ্য সুরক্ষা আইনের আওতায় থাকা ৮০ কোটি মানুষকে পিএম গরিব কল্যাণ অন্ন যোজনার আওতায় মাথাপিছু ৫ কেজি খাদ্যশস্য বিনামূল্যে দেওয়ার সিদ্ধান্ত নিয়েছিল, যা জাতীয় খাদ্য সুরক্ষা আইনের আওতায় প্রদেয় খাদ্যশস্যের অতিরিক্ত। এর ফলে আর্থিক সংকটের সময় দরিদ্র, পিছিয়ে পড়া শ্রেণীর মানুষরা যাতে খাদ্য সংকটে না ভোগেন সেটি সুনিশ্চিত করা হয়েছে। এ পর্যন্ত পিএমজিকেএওয়াই-এর প্রথম থেকে চতুর্থ পর্যায়ে রাজ্য এবং কেন্দ্রশাসিত অঞ্চলগুলিকে ৬০০ মেট্রিকটন খাদ্যশস্য বরাদ্দ করা হয়েছে। এর জন্য ২ লক্ষ ৭ হাজার কোটি টাকা ভর্তুকি বাবদ দেওয়া হয়েছে।
পিএমজিকেএওয়াই-এর চতুর্থ পর্যায়ে প্রাপ্ত তথ্য অনুযায়ী :
জুলাই মাসে ৯৩.৯ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ৩৭.৩২ লক্ষ মেট্রিকটন খাদ্যশস্য ৭৪ কোটি ৬৪ লক্ষ সুবিধাভোগীকে বন্টন করা হয়েছে।
আগস্ট মাসে ৯৩.৬ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ৩৭.২ লক্ষ মেট্রিকটন খাদ্যশস্য ৭৪ কোটি ৪০ লক্ষ সুবিধাভোগীকে বন্টন করা হয়েছে।
সেপ্টেম্বর মাসে ৯২.৮ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ৩৬.৮৭ লক্ষ মেট্রিকটন খাদ্যশস্য ৭৩ কোটি ৭৫ লক্ষ সুবিধাভোগীকে বন্টন করা হয়েছে।
অক্টোবর মাসে ৮৯ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ৩৫.৪ লক্ষ মেট্রিকটন খাদ্যশস্য ৭০ কোটি ৮০ লক্ষ সুবিধাভোগীকে বন্টন করা হয়েছে।
নভেম্বর মাসে এ পর্যন্ত পাওয়া তথ্য অনুযায়ী ৪৫ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ১৭.৯ লক্ষ মেট্রিকটন খাদ্যশস্য ৩৫ কোটি ৮০ লক্ষ সুবিধাভোগীকে বন্টন করা হয়েছে।
সার্বিকভাবে সরকারের পিএমজিকেএওয়াই-এর ৫টি পর্যায়ে মোট ২ লক্ষ ৬০ হাজার কোটি টাকা অর্থ ব্যয় হবে।
CG/CB/NS
(Visitor Counter : 134
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রী শ্রী রাধামোহন সিং হরিয়ানার শিকোপুর গ্রামে কৃষকদের সঙ্গে প্রধানমন্ত্রী নরেন্দ্র মোদীর আলাপচারিতা প্রত্যক্ষ্য করেছেন
নয়াদিল্লি, ২০ জুন, ২০১৮
মাননীয় প্রধানমন্ত্রী শ্রী নরেন্দ্র মোদী আজ এক ভিডিও ব্রিজের মাধ্যমে সারা দেশে কৃষকদের সঙ্গে আলাপচারিতায় মিলিত হন। ৬০০টি জেলার কৃষিবিকাশ কেন্দ্র এবং ২ লক্ষ গ্রামের অভিন্ন পরিষেবা কেন্দ্রগুলির মাধ্যমে আয়োজিত এই অনুষ্ঠান অধীর আগ্রহ নিয়ে কোটি কোটি কৃষক শুনেছেন। কেন্দ্রীয় কৃষি ও কৃষক কল্যাণ মন্ত্রী শ্রী রাধামোহন সিং হরিয়ানার শিকোপুর গ্রামে কৃষকদের সঙ্গে প্রধানমন্ত্রীর এই আলাপচারিতা প্রত্যক্ষ্য করেন।
প্রধানমন্ত্রীর সঙ্গে আলাপচারিতায় অংশ নিয়ে সরকারের কৃষি সংক্রান্ত বিভিন্ন কর্মসূচির সুবিধাপ্রাপকরা কিভাবে সরকারের বিভিন্ন প্রকল্প কৃষি উৎপাদন বাড়াতে গুরুত্বপূর্ণ ভূমিকা নিচ্ছে সে বিষয়ে ব্যাখ্যা করেন। এইসব কৃষকরা সয়েল হেল্থ কার্ডের গুরুত্বের কথা তুলে ধরেন এবং সমবায় আন্দোলনে তাঁদের অভিজ্ঞতার কথা প্রধানমন্ত্রীর সঙ্গে ভাগ করে নেন।
কেন্দ্রীয় কৃষিমন্ত্রী বলেন, সারা দেশের কৃষকরা কিভাবে সয়েল হেল্থ কার্ড, অতিক্ষুদ্র সেচ, মূল্য সংযুক্তি, ই-ন্যাম, বিভিন্ন ধরনের পশুপালন, মৎস এবং পোল্ট্রির মতো প্রকল্পের মাধ্যমে তাঁদের আয় বাড়িয়ে চলেছেন তা শুনতে অত্যন্ত হৃদয়গ্রাহী মনে হয়েছে। কৃষকরা সুসংহত কৃষি পদ্ধতি ব্যবহার করে কিভাবে তাদের আয় দ্বিগুন করেছেন সেইসব কাহিনীও শুনিয়েছেন।
শ্রী সিং নতুন প্রযুক্তি ব্যবহার করে তাদের আয়ের গতিবৃদ্ধি করতে কৃষকদের উৎসাহিত করেন। তিনি বলেন, কৃষি বিজ্ঞানকেন্দ্র এবং এটিএমএ আধিকারিকদের আমাদের কৃষকদের ক্ষেতে নতুন প্রযুক্তিকে নিয়ে আসতে একযোগে কাজ করতে হবে। এই আলাপচারিতার সময় সারা দেশের কৃষকরা প্রধানমন্ত্রী মূল্যবান পরামর্শের জন্য তাঁদের কৃতজ্ঞতা প্রকাশ করেন।
CG/PB/NS/…
(Visitor Counter : 24